ईमेल अकाउंट के लिए रेजिस्टर करते समय, आप अक्सर कई और सेवाओं के लिए भी रेजिस्टर कर रहे होते हैं। सभी प्रमुख ईमेल प्रदान करने वाले कई और सेवाएँ भी देते हैं, जिनका प्रयोग ईमेल उपभोक्ता कर सकते हैं।  गूगल पर मेल अकाउंट बनाने के बाद, आप गूगल की लगभग सारी सेवाओं, जैसे कि ड्राइव, कैलेंडर, गूगल+, यूट्यूब आदि, का इस्तेमाल कर सकते हैं। माइक्रोसॉफ्ट पर अकाउंट बनाने से, आप आउटलुक, स्काई ड्राइव और ऑफिस 365 (सदस्यता के साथ) का इस्तेमाल कर सकते हैं। आप एक्सबॉक्स गेमरटैग भी बना सकते हैं। आइक्लाउड मेल एप्पल आईडी के साथ मुफ्त आता है और आपको फर्जी नामों से ईमेल भेजने देता है। याहू! अकाउंट आपको मनचाहा होमपेज बनाने देता है, जिसे आप अपने फेसबुक अकाउंट के साथ लिंक कर सकते हैं। ज़्यादातर मुफ्त अकाउंट्स में स्टोरेज की मात्रा सीमित होती है। निजी इस्तेमाल के लिए यह जगह काफी होती है, लेकिन बिज़नेस वाले उपयोगकर्ताओं को यह जगह कम लग सकती है। ज़्यादातर मुफ्त ईमेल सेवाओं में, अतिरिक्त स्टोरेज खरीदी जा सकती है। यह फालतू स्टोरेज आपको अकाउंट से जुड़ी सभी सेवाओं पर लागू होती है। उदाहरण के लिए, जीमेल पर अतिरिक्त स्टोरेज खरीदने से, आपकी ड्राइव की स्टोरेज भी बड़ जाएगी। ज़्यादातर सर्विस प्रोवाइडर आपको इंटरनेट पैक के साथ कई ईमेल अकाउंट्स भी देते हैं। इन पर प्रोवाइडर के होमपेज से पहुँचा जा सकता है। नया अकाउंट बनाने की बजाय, इनमें से ही किसी अकाउंट का उपयोग करना बेहतर है क्योंकि आप अपने इंटरनेट के साथ इनके लिए पैसे दे ही रहे हैं। अगर आपको लगता है कि आप जल्दी जल्दी सर्विस प्रोवाइडर्स बदलते रहेंगे, तो उनके ईमेल का इस्तेमाल किसी ज़रूरी चीज़ के लिए न करें। जब आप वेब होस्टिंग सर्विस के साथ रजिस्टर करते हैं तो आपको आपके डोमेन के नाम के साथ वाले कई ई-मेल एड्रेस भी मिलते हैं। अक्सर, वेबसाइट के साथ ईमेल अकाउंट्स मिलते हैं। यह छोटे व्यापारियों के लिए बेहद लाभदायक होता है, क्योंकि इससे उनका ईमेल मुफ्त सेवा का मुकाबले, ज़्यादा व्यावसायिक लगता है।
Weigh the benefits of each service. Determine what you use your email for. Check with your service provider. Create a website.